OpenLLM-France/wikimedia huggingface dataset:
# Denise Gough

Denise Gough (28 de febrer de 1980) és una actriu irlandesa. Ha treballat en cinema, televisió i teatre. Ha guanyat en dues ocasions el premi Olivier.

## Primers anys

Nascuda a Ennis, comtat de Clare, filla d'un electricista, Gough és la setena d'onze germans. Una de les seues germanes petites és l'actriu Kelly Gough. Es va formar com a soprano abans de marxar d'Irlanda a Londres amb 15 anys. Va rebre una beca per estudiar a l'Academy of Live and Recorded Arts (ALRA) de Wandsworth als 18 anys, i es va graduar el 2003.

## Carrera

L'any 2012, va ser nominada al premi Milton Shulman a la millor novella als Evening Standard Theatre Awards per les seues actuacions a Desire Under the Elms d'Eugene O'Neill al Lyric Hammersmith i Our New Girl al Bush Theatre de Nancy Harris. El gener de 2014 va ser Julia a La duquessa de Malfi, la producció inaugural al Sam Wanamaker Playhouse, Londres. Al National Theatre de Londres, el setembre de 2015 va presentar una actuació "electrificant" com a consumidora de substàncies en recuperació a People, Places and Things de Duncan Macmillan, dirigida per Jeremy Herrin. Va repetir el paper quan la producció es va traslladar al Wyndham's Theatre el març de 2016 i, posteriorment, va guanyar el premi Olivier a la millor actriu. Va tornar al National Theatre l'abril de 2017 interpretant el paper de Harper al revival de Marianne Elliot de l'obra Angels in America de Tony Kushner, per la qual va guanyar el premi Olivier 2018 a la millor actriu secundària. Gough va tornar a People, Places & Things per al seu trasllat a Nova York. També va tornar al paper de Harper a la transferència a Broadway de la producció del National Theatre d'Àngels a Amèrica, al costat de la majoria del repartiment de Londres, el febrer de 2018.

## Referències

* 1 2 «Bright young things» (en anglès), 20-11-2012.
* ↑ «Twins' kitchen sync drama» (en anglès), 18-11-2007.
* 1 2 Clapp, Susannah «Denise Gough: the extraordinarily gifted actress on being the toast of New York» (en anglès). The Guardian, 19-11-2017.
* ↑ «London Evening Standard Theatre Awards 2012 - Longlist revealed». London Evening Standard, 29-10-2012.
* ↑ Coveney, Michael. «The Duchess of Malfi (Sam Wanamaker Playhouse)». What's On Stage, 16-01-2014.
* ↑ «People, Places & Things review — a career-changing performance». The Observer, 06-09-2015.
* ↑ Emmrich, Stuart «Actress Denise Gough Pays Homage to Bygone Angels» (en anglès). The New York Times, 03-05-2018.
# Oest Mitjà

L'Oest Mitjà (Midwest o Midwestern United States) és la regió nord-central dels Estats Units, específicament els estats d'Illinois, Indiana, Iowa, Kansas, Michigan, Minnesota, Missouri, Ohio, Nebraska, Dakota del Sud i Wisconsin. L'Oficina del Cens dels Estats Units estima que la població de l'Oest Mitjà era de 66.217.736 el 2006. Aquesta regió es divideix dues àrees principals: els estats nord-centrals de l'est i els estats nord-centrals de l'oest.
Chicago és la ciutat més gran de la regió, seguida de Detroit i Indianapolis. Sault Sainte Marie és la ciutat més antiga de la regió, fundada el 1668.
# Emery (Dakota del Sud)

Emery és una població dels Estats Units a l'estat de Dakota del Sud. Segons el cens del 2000 tenia 439 habitants.

## Demografia

Segons el cens del 2000, Emery tenia 439 habitants, 195 habitatges, i 123 famílies. La densitat de població era de 484,3 habitants per km².
Dels 195 habitatges en un 27,7% hi vivien nens de menys de 18 anys, en un 55,9% hi vivien parelles casades, en un 5,6% dones solteres, i en un 36,9% no eren unitats familiars. En el 34,9% dels habitatges hi vivien persones soles el 25,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,4% tenia menys de 18 anys, un 4,8% entre 18 i 24, un 23,5% entre 25 i 44, un 18,5% de 45 a 60 i un 26,9% 65 anys o més.
L'edat mediana era de 42 anys. Per cada 100 dones de 18 o més anys hi havia 81,5 homes.
La renda mediana per habitatge era de 28.958 $ i la renda mediana per família de 35.313 $. Els homes tenien una renda mediana de 27.875 $ mentre que les dones 16.094 $. La renda per capita de la població era de 17.324 $. Entorn del 3,8% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emery». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Emery». American Fact Finder. Oficina del Cens dels Estats Units, 12-01-2010.
# Juba

«Juba» té aquests significats:
* Toponímia:
** Juba (ciutat), capital del Sudan del Sud.
** Regió de Juba, coneguda com a Jubaland, estat autònom de Somàlia format el 1998.
** Riu Juba, riu que transcorre entre Kenya i Somàlia.
* Biografies:
** Juba I, rei de Numídia.
** Juba II, rei de Numídia i Mauritània.
# Villalba de Guardo

Villalba de Guardo és un municipi de la província de Palència, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 229 | 238 | 231 | 228 |
# Halle-Buizingen

La Halle-Buizingen era una cursa ciclista femenina que es disputa anualment pel municipi de Halle, a Bèlgica, del 2010 al 2012.

## Palmarès

| Any | Vencedora | Segona | Tercera |
| 2010 | Jennifer Hohl | Désirée Ehrler | Sanne Bamelis |
| 2011 | Martine Bras | Liesbet De Vocht | Ludivine Henrion |
| 2012 | Chloe Hosking | Emma Johansson | Liesbet De Vocht |

## Enllaços externs

* Palmarès a sitiodeciclismo.net
* Palmarès a cyclebase.nl
# Dicarbonílic

El grup carbonil consisteix en un àtom de carboni que està unit a un àtom d'oxigen a través d'un enllaç doble. Aquest tipus d'enllaç es troba com a part de moltes molècules importants, com els aldehids i les cetones. Les aldehids tenen el grup carbonil a l'extrem de la cadena de carboni, mentre que les cetones tenen el grup carbonil enmig de la cadena de carboni.
L'enllaç dicarbonílic es forma quan hi ha dos àtoms de carboni consecutius en una molècula que estan units per aquest grup carbonil. Aquest enllaç és important en moltes reaccions químiques i juga un paper clau en la química orgànica.
# Jakubova Voľa

Jakubova Voľa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1315.
# Vidkríte

Vidkríte (en (ucraïnès): Відкрите, en rus: Открытое) és un poble de la República Autònoma de Crimea a Ucraïna, que el 2014 tenia 191 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Emeryville

Emeryville és una població dels Estats Units a l'estat de Califòrnia. Segons el cens del 2008 tenia 9.583 habitants.

## Demografia

Segons el cens del 2000, Emeryville tenia 6.882 habitants, 3.975 habitatges, i 1.164 famílies. La densitat de població era de 2.178 habitants/km².
Dels 3.975 habitatges en un 10,7% hi vivien nens de menys de 18 anys, en un 18% hi vivien parelles casades, en un 8,3% dones solteres, i en un 70,7% no eren unitats familiars. En el 55,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,71 i el nombre mitjà de persones que vivien en cada família era de 2,69.
Per edats la població es repartia de la següent manera: un 11,4% tenia menys de 18 anys, un 13,4% entre 18 i 24, un 42,2% entre 25 i 44, un 23,3% de 45 a 60 i un 9,8% 65 anys o més.
L'edat mediana era de 35 anys. Per cada 100 dones de 18 o més anys hi havia 100 homes.
La renda mediana per habitatge era de 45.359 $ i la renda mediana per família de 57.063 $. Els homes tenien una renda mediana de 49.333 $ mentre que les dones 39.527 $. La renda per capita de la població era de 33.260 $. Entorn del 6,3% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emeryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Emeryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Dret al treball

El dret al treball és el concepte que les persones tenen un dret humà a treballar, o a participar en un treball productiu, i no s'ha d'impedir-ho. El dret al treball està consagrat a la Declaració Universal dels Drets Humans i reconegut en el dret internacional dels drets humans gràcies a la seva inclusió en el Pacte Internacional dels Drets Econòmics, Socials i Culturals, on el dret al treball posa l'accent en el desenvolupament econòmic, social i cultural.

## Definició

La Declaració Universal dels Drets Humans diu a l'article 23.1:
| « | (1) Tota persona té dret al treball, a la lliure elecció del treball, a condicions de treball justes i favorables i a la protecció contra l'atur. | » |
| —  Declaració Universal dels Drets Humans, Assemblea General de les Nacions Unides |||
El Pacte Internacional dels Drets Econòmics, Socials i Culturals diu a la part III, article 6:[1]
| « | (1) Els estats part en el present Pacte reconeixen el dret al treball, que inclou el dret de tota persona a l'oportunitat de guanyar-se la vida amb un treball que lliurement esculli o accepti, i prendran les mesures adequades per salvaguardar aquest dret. (2) Les mesures que ha de prendre un Estat part en el present Pacte per aconseguir la plena realització d'aquest dret inclouran programes, polítiques i tècniques d'orientació i formació tècnica i professional per aconseguir un desenvolupament econòmic, social i cultural constant i una ocupació plena i productiva en condicions que garanteixin les llibertats polítiques i econòmiques fonamentals de la persona. | » |
| — Pacte Internacional de Drets Econòmics, Socials i Culturals, Assemblea General de les Nacions Unides |||
# Casa Nova

* No s'ha de confondre amb Casanova.
«Casa Nova o La Casa Nova» té aquests significats:
* La Casa Nova de la Coma, masia de Moià (Moianès)
* La Casa Nova de l'Heura, masia de Moià (Moianès)
* La Casa Nova de Lladurs, masia de Lladurs (Solsonès)
* La Casa Nova de l'Oliva, masia de Pinós (Solsonès)
* La Casa Nova del Prat, masia de Moià (Moianès)
* La Casa Nova de Valls, entitat de població de Guixers.
* Casa Nova del Verdeguer, masia de Castellcir (Moianès)
* La Casa Nova de la Vileta, masia de Castellcir (Moianès)
* Casa Nova, ciutat brasilera de l'estat de Bahia.
# Maria Martiáñez Vendrell

Maria Martiáñez Vendrell (La Selva del Camp, 4 de novembre de 1997) és una jugadora de bàsquet catalana.
Aler pivot, comença a jugar a bàsquet als cinc anys i es formà esportivament al Segle XXI, amb el qual jugà a la Lliga Femenina 2. Entre 2015 i 2018 competí a la Lliga universitària americana jugant amb la Universitat Oral Roberts d'Oklahoma. La temporada 2018-19 tornà a la competició estatal jugant amb Club Bàsquet Santa Rosa de Lima Horta, també de la Lliga Femenina 2, i l'estiu de 2022 fitxà pel Durán Maquinaria Ensino, debutant a la primera divisió de la Lliga Femenina la temporada següent. Internacional amb la selecció espanyola en categories inferiors, es proclamà campiona d'Europa sub-20 (2017) i subcampiona del Món sub-17 (2014). Amb la selecció catalana absoluta, ha competit internacionalment el maig de 2018 contra Montenegro.
Professionalment és graduada en fisioteràpia per la Universitat Ramon Llull (2022) i ha rebut el premi de la Sociedad Española de Neumología y Cirugía Torácica (SEPAR) pel seu treball final de grau sobre patologia i/o cures de l'aparell respiratori.

## Referències

* ↑ «Maria Martiáñez, una trajectòria internacional i brillant al bàsquet». betevé, 30-12-2019. [Consulta: 2 juliol 2023].
* ↑ Moreno, Juanfran. «Un primer año de película» (en castellà). Diari de Tarragona, 19-05-2017. [Consulta: 2 juliol 2023].
* ↑ I.M.B.. «María Martiáñez, otra jugadora con pasado en la NCAA para el Ensino» (en castellà). La Voz de Galicia, 21-06-2022. [Consulta: 2 juliol 2023].
* ↑ «Retorn victoriós de la Selecció Catalana Femenina Absoluta a Girona». FCBQ, 26-05-2018. [Consulta: 2 juliol 2023].
* ↑ «L'alumni Maria Martiáñez i Vendrell guanya el premi al millor TFG de la SEPAR». Blanquerna - Universitat Ramon Llull, 26-06-2023. [Consulta: 2 juliol 2023].

## Enllaços externs

* Fitxa de Maria Martiáñez Vendrell - FEB
* Fitxa de Maria Martiáñez Vendrell - Oral Roberts University (anglès)
# Garidèit

Garidèit (francès Garidech) és un municipi del departament francès de l'Alta Garona, a la regió d'Occitània.

## Monument

* L'ajuntament;
* El monument de la guerra;
* L'Església;
* L'escola

## Referències

* ↑ Toponímia occitana
# Zanahoria

Zanahoria (també coneguda com Detrás de la verdad) és una pel·lícula del 2014 dirigida per Enrique Buchichio. Inspirada en fets reals, és un drama de thriller, coproducció uruguaiana-argentina desenvolupada a l'Uruguai.

## Trama

La història es basa en esdeveniments ocorreguts al país abans de les eleccions nacionals de 2004. Dos periodistes són contactats per un informant que els ofereix proves d'uns crims comesos en la dictadura militar uruguaiana de 1973 a 1985 en la denominada «Operación Zanahoria».

## Producció

La pel·lícula està produïda per Natacha López i Guillermo Casanova, per Lavorágine Films, i Hugo Castro Fau i Carolina Álvarez, per Lagarto Cine.

## Repartiment

* César Troncoso (Walter)
* Martín Rodríguez (Jorge)
* Abel Tripaldi (Alfredo)
* Nelson Guzzini (Osvaldo)
* Mónica Navarro (Silvina)
* Victoria Césperes (Vicky)
* Carlos Vallarino (Mario)
* Ana Rosa (Clara)
* Martín Pavlovsky (Eduardo)

## Premis

* 2014: Premi Colón d'Or del Festival de Huelva
* 2014: Montevideo Socio Audiovisual de la Intendencia Departamental de Montevideo (Uruguai): Finaliezació
* 2013: Premi Fondo de Fomento del Instituto del Cine y el Audiovisual del Uruguay
* 2013: Premi de l'Instituto Nacional de Cine y Artes Audiovisuales (incaa, Argentina)
* 2013: Montevideo Socio Audiovisual de la Intendencia Departamental de Montevideo: Filma
* 2011: Premi fona (Uruguay)
* 2015: XXI Mostra de Cinema Llatinoamericà de Catalunya: premi al millor guió

## Referències

* ↑ «Zanahoria - Detrás de la Verdad». Arxivat de l'original el 24 de febrer de 2017. [Consulta: 24 febrer 2017].
* ↑ «Detrás de la verdad - Movie (2016) | TWC Central». Arxivat de l'original el 2018-01-01. [Consulta: 24 febrer 2017].
* ↑ Diario El País digital. «El thriller dirigido por Enrique Buchichio llega a los cines este jueves – “Zanahoria”: el misterio de los periodistas y el informante». Divertite, 07-09-2014. Arxivat de l'original el 2017-02-24. [Consulta: 24 novembre 2014].
* ↑ «Zanahoria, Enrique Buchichio». Un año de película. El País, 22-02-2014. Arxivat de l'original el 10 de gener de 2015. [Consulta: 10 desembre 2014].
* ↑ ‘Zanahoria’ de Enrique Buchichio, estrenada en las salas de cine y en Vimeo on Demand, programaibermedia.com
* ↑ Montevideo Comm. «Zanahoria». Cartelera. [Consulta: 24 novembre 2014].
* 1 2 3 Lavorágine Films. «Zanahoria». Películas. Arxivat de l'original el 2021-01-18. [Consulta: 24 novembre 2014].
* ↑ Sitio oficial. «Zanahoria». El equipo. Arxivat de l'original el 24 de novembre de 2015. [Consulta: 24 novembre 2014].
* ↑ Noticias de Navarra. «La película uruguaya “Zanahoria” ganó el Colón de Oro del Festival de Huelva», 24-11-2014. Arxivat de l'original el 29 de novembre de 2014. [Consulta: 24 novembre 2014].
* ↑ La mexicana “Güeros”, mejor película de la 21ª Mostra de Cataluña, LatAm Cinema, 21 d'abril de 2015

## Enllaços externs

* Web de la pel·lícula
* Tràiler oficial a YouTube
* fitxa de la pel·lícula Arxivat 2022-02-26 a Wayback Machine.
# Vidogosx

Vidogosx (en rus: Видогощь) és un poble de l'óblast de Nóvgorod, a Rússia, segons el cens del 2010 tenia 88 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Doolittle (Missouri)

Doolittle és una població dels Estats Units a l'estat de Missouri. Segons el cens del 2000 tenia 644 habitants.

## Demografia

Segons el cens del 2000, Doolittle tenia 644 habitants, 256 habitatges, i 192 famílies. La densitat de població era de 101,1 habitants per km².
Dels 256 habitatges en un 34,8% hi vivien nens de menys de 18 anys, en un 59% hi vivien parelles casades, en un 11,7% dones solteres, i en un 25% no eren unitats familiars. En el 22,3% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,5% tenia menys de 18 anys, un 9% entre 18 i 24, un 28,6% entre 25 i 44, un 21,7% de 45 a 60 i un 15,2% 65 anys o més.
L'edat mediana era de 36 anys. Per cada 100 dones de 18 o més anys hi havia 91,2 homes.
La renda mediana per habitatge era de 32.813 $ i la renda mediana per família de 35.938 $. Els homes tenien una renda mediana de 23.269 $ mentre que les dones 17.039 $. La renda per capita de la població era de 20.727 $. Entorn del 3% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doolittle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Doolittle». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Candín

Candín és un municipi de la província de Lleó a la comunitat autònoma de Castella i Lleó. Forma part de la comarca d'El Bierzo. El terme municipal aplega la Vall d'Ancares i els pobles de Balouta i Suarbol, separats de la vall pel Port d'Ancares (1.648 msnm).

## Demografia

Evolució demogràfica :
| 1991 | 1996 | 2001 | 2004 |
| 611 | 444 | 417 | 407 |
# Districte de North Bareilly

El districte de North Bareilly fou una divisió administrativa de la Presidència d'Agra (1833-1836) i de les Províncies del Nord-oest (1836-1842), formada principalment pel que després fou el districte de Pilibhit. La capital era Pilibhit. El districte es va segregar el 1833 del districte de Bareilly però i fou incorporat altre cop el 1842.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cannon Lake (microprocessador)

Cannon Lake (abans Skymont) és el nom en clau d'Intel per a la matriu retràctil de 10 nm de la microarquitectura Kaby Lake. Com a retractil, Cannon Lake és un nou procés del pla d'execució d'optimització de l'arquitectura de processos d'Intel com el següent pas en la fabricació de semiconductors. Les CPU de Cannon Lake són les primeres CPU principals que inclouen el conjunt d'instruccions AVX-512.
Abans del llançament de Cannon Lake, Intel va llançar un refinament del procés de 14nm amb el nom en clau Coffee Lake.
El successor de Cannon Lake és Ice Lake, impulsat per la microarquitectura Sunny Cove, que representa la fase d'arquitectura en el model d'optimització de procés-arquitectura.

## Història del disseny i característiques

Inicialment s'esperava que Cannon Lake fos llançat el 2015 /2016, però el llançament es va retrocedir fins al 2018. Intel va demostrar un ordinador portàtil amb una CPU Cannon Lake desconeguda al CES 2017 i va anunciar que els productes basats en Cannon Lake estarien disponibles el 2018 com a molt aviat.
Al CES 2018, Intel va anunciar que havia començat a enviar CPU Cannon Lake mòbils a finals de 2017 i que augmentaria la producció el 2018.
El 26 d'abril de 2018, en el seu informe sobre els resultats financers del primer trimestre de 2018, Intel va declarar que actualment estava fabricant 10 nm en baix volum i espera la producció en gran volum al 2019. El juliol de 2018, Intel va anunciar que la producció en volum de Cannon Lake es tornaria a endarrerir fins a finals del segon trimestre de 2019.
El juliol de 2021, Intel va anunciar que eliminaria el suport per als gràfics Cannon Lake al seu controlador del nucli de Linux, efectiu a partir de Linux 5.15, ja que no es van enviar CPU de Cannon Lake de producció amb gràfics habilitats; aquesta eliminació va donar lloc a una reducció d'aproximadament 1.600 línies de codi.

## Millores

* Nuclis de CPU Intel Palm Cove
** Extensió del conjunt d'instruccions AVX-512.
* El primer procés de tecnologia de 10 nm 10 d'Intel.

## Referències

* ↑ Mujtaba, Hassan. «Intel's Cannonlake 10nm Microarchitecture is Due For 2016 - Compatible On Union Bay With Union Point PCH» (en anglès americà). Wccftech, June 6, 2014. [Consulta: September 24, 2014].
* ↑ Shilov, Anton. «Intel's 10nm Briefly Appears: Dual Core Cannon Lake in Official Documents» (en anglès americà). AnandTech, February 16, 2018. [Consulta: July 30, 2019].
* ↑ Pressman, Aaron. «Here's How Intel Is Finally Getting Back on Track With Moore's Law» (en anglès americà). Fortune, January 5, 2017. [Consulta: February 10, 2017].
* ↑ «Intel Reports First-Quarter 2018 Financial Results» (en anglès americà). www.intc.com. [Consulta: April 28, 2018].
* ↑ Larabel, Michael. «Intel To Finally Remove Cannon Lake Graphics Support From Their Linux Kernel Driver» (en anglès americà). Phoronix, July 24, 2021. [Consulta: October 27, 2021].
* ↑ Larabel, Michael. «Intel Graphics Driver Queues More DG2 Code For Linux While Removing Cannon Lake» (en anglès americà). Phoronix, August 11, 2021. [Consulta: October 27, 2021].
# Manorville

«Manorville» té aquests significats:
* Manorville (Nova York), població dels Estats Units a l'estat de Nova York.
* Manorville (Pennsilvània), població dels Estats Units a l'estat de Pennsilvània.